[{"text_idx": "#000003", "text": "Roedd Ti\u0302m Digwyddiadau a Marchnata Cyngor Bwrdeistref Sirol Caerffili yn falch iawn o gael y wobr \u2018Digwyddiad Gorau\u2019 ar gyfer Gw\u0302yl y Caws Mawr. A hithau wedi\u2019i sefydlu dros 20 o flynyddoedd yn o\u0302l, mae\u2019r w\u0302yl yn parhau i fod yn llwyddiant ysgubol; yn 2019, cafodd yr w\u0302yl ei hadnewyddu drwy roi gwedd newydd sbon arni. Roedd lolfa fyw gyda chynhyrchwyr diod lleol a gwerthwyr bwyd stryd yn rhoi dimensiwn newydd i\u2019r arlwy bwyd yn yr w\u0302yl. Castell Caerffili oedd seren y sioe o hyd, gydag arddangosfeydd a gwersylloedd ail-greu canoloesol. Eleni, bydd yr w\u0302yl yn cael ei chynnal ar 24\u201326 Gorffennaf."}, {"text_idx": "#000005", "text": "Roedd perchnogion llety gwely a brecwast Gellihaf House, Cath a Howard Smith, yn falch iawn o ennill y wobr \u2018Llety Gorau i Westeion\u2019. Cafodd y llety gwely a brecwast, ar bwys Coed Duon, ei adeiladu yn null y Mudiad Celfyddyd a Chrefft, ac mae wedi cael ei adfer yn ofalus yn ystod y blynyddoedd diwethaf. Ac yntau\u2019n sicrhau perffeithrwydd, mae\u2019r llety gwely a brecwast bwti\u0302c hwn yn sicr o wneud argraff gyda\u2019i naws urddasol ond croesawgar. Byddai brecwast blasus Cath yn edrych, ac yn blasu, cystal a\u0302 brecwast unrhyw westy moethus."}]